**Stropul**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stropul

...

Câte-n noi macină viața,

Gânduri duse pe furiș,

Ce le-ascunde dimineața

Ca umbra frunza-n luminiș!

...

Iar sufletele, câte poartă

Și regret, dar și tristețe,

Dar nu vor să se despartă

De-a vârstelor delicatețe!

...

Și timpul, cum ne grăbește,

Tic tac, tic tac, strigă ceasul,

Hai tinere, mai bărbătește,

Nu mai sta, grăbește pasul!

..

Asta este viața noastră,

Printre nori, un strop de soare

Pe-un petec de lumină-albastră,

Ca într-un pustiu, o floare!

...

Dar nu-i nicio istovire,

Nu este nici zădărnicie,

Că-n viață, stropul de iubire

Face cât o veșnicie!